Reţinut, arestat din greşeală şi eliberat după patru zile, prin acest calvar a trecut un bărbat din Ilfov, după ce a fost confundat cu un individ care a lovit cu maşina un poliţist şi a fugit.

Ghinionistul a fost luat de pe stradă şi, pentru că era confuz din cauza unui tratament pentru depresie, a recunoscut că el a condus autoturismul. Aşa a ajuns în celulă şi a fost eliberat când anchetatorii şi-au dat seama de eroare. În tot acest timp, făptaşul nu a fost prins nici acum.

"Am fost imobilizat de către un organ de poliţie şi mascaţi. Au venit direct ca la o descindere, m-au pus la pământ, m-au încătuşat", aşa îşi începe mărturia Silviu Podolan, taximetrist şi personajul principal în acest caz halucinant.

Acum 10 zile, un poliţist a fost lovit de maşină unui bărbat care nu a vrut să oprească la semnalul agenţilor. Agresorul şi-a abandonat maşină şi a fugit pe câmp. În locul lui, din greşeală, a fost prins Silviu Podolan, pentru că se află din întâmplare în locul în care agenţii au început cercetările. Iată cum anunţă poliţia succesul misiunii.

”S-a organizat un dispozitiv de căutare în zona respectivă unde coborâse primul suspect şi după câteva ore, folosind şi declaraţiile unor martori că au văzut că o persoană era la acea ora în condiţii suspecte, că era speriată şi că încerca să între în mai multe locuri, prin acest dispozitiv a reuşit să fie prins.”

Podolan nu fugea pentru că nu avea de ce. În acea perioada urmă însă un tratament medicamentos pentru depresie. Pus la pământ, el a suferit un şoc şi a răspuns cu DA la toate întrebările ce i-au fost puse de poliţişti. Agenţii nu au mai luat în seama că uneori era confuz şi nu ştia mai nimic despre ce s-a întâmplat.

Taximetristul a fost omul potrivit la momentul nepotrivit, spune revoltat un apropiat de-al bărbatului. Adică omul, care locuieşte în zona de unde a pornit urmărirea, a fost identificat de polişti în timp ce mergea dezorientat pe stradă. Mai departe, ancheta este învăluită în mister, însă cert este că bărbatul a stat în spatele gratiilor 4 zile, apoi a fost eliberat după ce anchetatorii şi-au dat seama că nu este persoană potrivită.

Silviu Podolan: ”Le-am spus că am fost. A fost o reacţie de şoc şi neştiind ce să spun, mi-au spus să le zic pe cine vreau să ascund, cu cine am mai fost, să îi duc la adresa celui care a fost cu mine. N-am ştiut, am mers unde mergeau ei, mi-au zis ceva de Sinteşti. La poliţia Măgurele le-am zis că nu am fost eu, că nu am participat eu, şi au zis că aduc martori să mă recunoscă. Nu ştiu pe cine au adus că treaba s-a oprit şi m-au reţinut.”

Prieten: ”Le-am zis că ia nişte pastile şi că nu este ok, că are nişte stări şi au spus să îmi văd de treaba mea, că ştiu ce fac ei.”

Procurorii Parchetului de pe lângă judecătoria Cornetl n-au vrut să dea declaraţii lămuritoare despre acest caz. Ne-au transmis doar că, ”după arestare, pentru care aveau probe şi indicii rezonabile, au apărut dubii cu privire la participarea să la infracţiune şi au revocat măsura arestului preventiv. Şi a fost eliberat imediat. Are însă în continuare calitatea de suspect.”

Bărbatul susţine că la finalul anchetei care va dovedi că este nevinovat, iar după ce cazul va fi clasat va cere despăgubiri anchetatorilor.